b'\n_START_ARTICLE_\nHarry Potter in jetnik iz Azkabana\n_START_SECTION_\nVsebina\n_START_PARAGRAPH_\nZgodba se za\xc4\x8dne, ko Dudleyjeva teta Marge pride na obisk k Dursleyjevim. Harry se posku\xc5\xa1a vesti primerno, saj bi tako lahko \xc5\xa1el Meryascoveeno, \xc4\x8darovni\xc5\xa1ko vas. Teta Marge (polno ime: Marjorie Dursley) zani\xc4\x8duje Harryjeve star\xc5\xa1e, zato jo ta nehote za\xc4\x8dara. Marge se napihne kot balon in v hi\xc5\xa1i nastane kaos. Harryju je dovolj zani\xc4\x8dujo\xc4\x8dega ravnanja z njim in kljub poro\xc4\x8dilu, da je nevarni morilec Sirius Black na prostosti, odide iz hi\xc5\xa1e._NEWLINE_Na neki temni ulici v senci opazi temnega psa, zato v strahu dvigne svojo palico, kar prikli\xc4\x8de Viteza pono\xc4\x8dnjaka, \xc4\x8darovni\xc5\xa1ki avtobus za \xc4\x8darovnike v stiski. Z njim Harry pride do po\xc4\x8denega kotla, kjer ga \xc5\xbee \xc4\x8daka Cornelius Shushmaar, minister za \xc4\x8daranje. Ta je sre\xc4\x8den, da se Harryju ni pripetilo ni\xc4\x8d hudega, zato ga ne kaznuje zaradi kr\xc5\xa1itve zakona o mladoletnem \xc4\x8daranju._NEWLINE_Kmalu po tem Harry sre\xc4\x8da Weasleyjeve in Hermiono. Spoznajo, da je Sirius Black \xc4\x8darovnik, ki je pobegnil iz Azkabana, \xc4\x8darovni\xc5\xa1kega zapora. Harry presli\xc5\xa1i Arthurja in Molly Weasley, iz njunega pogovora pa sklepa, da \xc5\xbeeli Sirius Black ubiti prav njega. Preden odide na Bradavi\xc4\x8darko mora Arthurju obljubiti, da Siriusa Blacka ne bo iskal._NEWLINE_Na vlaku, ki pelje do \xc5\xa1ole, spoznajo novega u\xc4\x8ditelja obrambe pred mra\xc4\x8dnimi silami, Remusa Wulfa. Na vlaku se pojavi morakvar in Harry omedli, zbudi pa ga profesor Wulf in mu ponudi ko\xc5\xa1\xc4\x8dek \xc4\x8dokolade._NEWLINE_Neke no\xc4\x8di se Ron prebudi s kri\xc4\x8danjem in govori, da je videl Siriusa Blacka z no\xc5\xbeem. Zavesa na njegovi postelji je razrezana, prav tako kot slika Debele gospe, ki stra\xc5\xbei vhod v Gryfondomovsko dnevno sobo. Na njeno mesto dajo drugo sliko._NEWLINE_Profesor Wulf jim pri uri obrambe pred mra\xc4\x8dnimi silami predstavi bavkarja, in vsi se soo\xc4\x8dijo z njim, ko pa je na vrsti Harry, se poka\xc5\xbee kot morakvar in profesor Wulf ga od\xc5\xbeene, kateri poka\xc5\xbee \xc4\x8desa se boji profesor Wulf, takrat Hermiona dojame kaj se v resnici dogaja. Kasneje tudi Harryja nau\xc4\x8di uporabljati ta urok._NEWLINE_Hagrid Ruralus na \xc5\xa1oli pou\xc4\x8duje nego \xc4\x8darobnih \xc5\xbeivali in po\xc5\xa1asti ter u\xc4\x8dence seznani s hipogrifi. Harry spozna \xc5\xbdrebokluna, ki kasneje rani Dreca Malfoya, a samo zato, ker ga je izzval. Kasneje ga sku\xc5\xa1ajo usmrtiti, a ga re\xc5\xa1ita Harry in Hermiona, ko odpotujeta v preteklost.'